বৰ্তমান অষ্ট্ৰেলিয়া ভ্ৰমণত ব্যস্ত থকা মহম্মদ চিৰাজে অনুশীলনৰ পৰা উভতি অহাৰ পাছতে পিতৃৰ বিয়োগৰ খবৰ লাভ কৰে।
কোভিড মহামাৰীৰ বাবে চলি থকা কোৱাৰেণ্টাইনৰ নিয়মৰ বাবে মহম্মদ চিৰাজে পিতৃৰ অন্তিম যাত্ৰাত অংশলোৱাৰ বাবে ভাৰতলৈ আহিব নোৱাৰিব।
মহম্মদ চিৰাজে চলিত আই পি এলত দাঙি ধৰা উল্লেখনীয় প্ৰদৰ্শনৰ বাবে অষ্ট্ৰলিয়াগামী ভাৰতীয় ক্ৰিকেট দলত স্থান লাভ কৰিবলৈ সক্ষম হৈছে।
এটা সাক্ষাৎকাৰত মহম্মদ চিৰাজে তেওঁৰ পিতৃয়ে অটো চলাই তেওঁক ক্ৰিকেট খেলৰ বাবে প্ৰয়োজনীয় সকলো সহায় কৰিছিল বুলি উল্লেখ কৰিছিল।
পিতৃ-মাতৃক বৰ্তমান সময়ত কিছু পৰিমাণে সুখ দিবলৈ সক্ষম হোৱা বাবে চিৰাজে সাক্ষাৎকাৰটোত সন্তুষ্টিও প্ৰকাশ কৰিছিল।
